Source: https://www.zakonypreludi.sk/print/zz/1949-250/znenie-19500101.htm
Timestamp: 2019-04-24 20:07:19+00:00

Document:
250/1949 Zb. Zákon, ktorým sa mení a doplňuje zememeračský zákon. | Znenie 01.01.1950
Zákon č. 250/1949 Zb.Zákon, ktorým sa mení a doplňuje zememeračský zákon.
http://www.zakonypreludi.sk/zz/1949-250
Platnosť od 13.12.1949 do31.08.1971
Účinnosť od 01.01.1950 do31.08.1971
Znenie 01.01.1950
zo dňa 17. novembra 1949,
ktorým sa mení a doplňuje zememeračský zákon.
Pôsobnosť, ktorú vykonávajú podľa zákona zo dňa 16. apríla 1948, č. 82 Sb., o úprave pôsobnosti vo veciach verejného vymeriavania a mapovania (zememeračský zákon), minister financií a Ministerstvo financií, prechádza na ministra techniky a Ministerstvo techniky.
Zákon č. 82/1948 Sb. sa mení a doplňuje takto:
1. Slová „minister financií“ sa nahradzujú vo všetkých ustanoveniach slovami „minister techniky“ a slová „Ministerstvo financií“ slovami „Ministerstvo techniky“.
2. Ustanovenie § 1, ods. 2, písm. e) znie:
„e) všetky práce, potrebné pre zakladanie, obnovovanie a udržovanie pozemkového katastra podľa zákona zo dňa 16. decembra 1927, č. 177 Sb., o pozemkovom katastri a jeho vedení (katastrálny zákon), ako jednotného uceleného diela;“.
3. V § 1, ods. 2, písm. g) sa za slová „akékoľvek rozmnožovanie“ vkladajú slová „a vydávanie“.
4. Ustanovenie § 3, ods. 3, vety prvej znie:
„Sadzby poplatkov za práce, spadajúce do verejného vymeriavania a mapovania, a za používanie ich výsledkov a podkladov určí Ministerstvo techniky po dohode s Ministerstvom financií vyhláškou v Úradnom liste.“
„(1) Hlavné vedenie a dohľad vo veciach verejného vymeriavania a mapovania prislúcha Ministerstvu techniky.
(2) Verejné vymeriavacie a mapovacie práce obstarávajú, s výhradou ustanovenia odseku 3, krajské národné výbory a okresné národné výbory, poprípade národné výbory vykonávajúce ich pôsobnosť.
(3) Verejné vymeriavacie a mapovacie práce celoštátneho významu a práce osobitnej povahy a dôležitosti vykonáva Ministerstvo techniky osobitnými pričlenenými ústavmi, ktorých organizáciu, pôsobnosť a názvy upraví vláda nariadením.
(4) Zamestnanci pričlenených ústavov tvoria samostatné osobné stavy.“
6. Ustanovenie § 7, ods. 2 znie:
„(2) Ministerstvo techniky môže vyhotovovať, rozmnožovať a vydávať aj iné mapové diela.“
7. § 11 sa zrušuje.
(1) Zamestnanci, ktorí dosiaľ obstarávajú úkony verejného vymeriavania a mapovania v odbore Ministerstva financií, sa prevádzajú do odboru Ministerstva techniky.
(2) Ministerstvo techniky prejíma všetky spisové, meračské a písomné operáty, všetky zariadenia a všetok prevádzkový materiál, slúžiaci účelom, uvedeným v § 1, ods. 2 zákona č. 82/1948 Sb.
Deň, ktorým sa okresné národné výbory ujmú výkonu pôsobnosti vo veciach verejného vymeriavania a mapovania podľa § 4, ods. 2 zememeračského zákona, určí vláda nariadením. Dokiaľ sa tak nestane, vykonávajú túto pôsobnosť katastrálne meračské úrady.
Tento zákon nadobúda účinnosť dňom 1. januára 1950; vykonajú ho ministri techniky, vnútra a financií po dohode so zúčastnenými členmi vlády.

References: § 1
 § 1
 § 3
 § 7
 § 11
 § 1
 § 4